CELEX: 62013TN0160
Language: sk
Date: 2013-03-15 00:00:00
Title: Vec T-160/13: Žaloba podaná 15. marca 2013 — Bank Mellat/Rada

25.5.2013   
            
            
               SK
            
            
               Úradný vestník Európskej únie
            
            
               C 147/25
            
         Žaloba podaná 15. marca 2013 — Bank Mellat/Rada
   (Vec T-160/13)
   2013/C 147/45
   Jazyk konania: angličtina
   
      Účastníci konania
   
   
      Žalobkyňa: Bank Mellat (Teherán, Irán) (v zastúpení: S. Zaiwalla, P. Reddy, F. Zaiwalla, solicitors, D. Wyatt, QC, a R. Blakeley, barrister)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil článok 1 ods. 15 nariadenia Rady (EÚ) č. 1263/2012 (1) a/alebo
            
         
               —
            
            
               zrušil článok 1 ods. 15 nariadenia Rady (EÚ) č. 1263/2012 v rozsahu, v akom sa vzťahuje na žalobkyňu,
            
         
               —
            
            
               vyhlásil článok 1 ods. 6 rozhodnutia Rady 2012/635/SZBP (2) neuplatniteľný na žalobkyňu,
            
         
               —
            
            
               zaviazal žalovanú na náhradu trov konania o tejto žalobe.
            
         
      Dôvody a hlavné tvrdenia
   
   Žalobkyňa na podporu svojej žaloby uvádza štyri žalobné dôvody.
   
               1.
            
            
               Prvý žalobný dôvod sa zakladá na tvrdení, že finančné embargo nie je „primeraným opatrením“ a nezakladá sa teda na nijakom právnom základe podľa článku 215 ZFEÚ, keďže nesúvisí s dosiahnutím relevantného cieľa zahraničnej politiky.
            
         
               2.
            
            
               Druhý žalobný dôvod sa zakladá na tvrdení, že finančné embargo je neprimerané na dosiahnutie sledovaného cieľa zahraničnej politiky a nezakladá sa na nijakom právnom základe podľa článku 215 ZFEÚ.
            
         
               3.
            
            
               Tretí žalobný dôvod sa zakladá na tvrdení, že finančné embargo je v rozpore so všeobecnými zásadami práva EÚ a najmä s článkom 215 ods. 3 ZFEÚ, je v rozpore so zásadou proporcionality, právnej istoty, zákazu svojvoľného rozhodovania a požiadavkou, aby sankcie obsahovali zákonné záruky.
            
         
               4.
            
            
               Štvrtý žalobný dôvod sa zakladá na tvrdení, že finančné embargo porušuje žalobkynine vlastnícke právo, obchodné práva a práva voľného pohybu kapitálu a zásadu proporcionality.
            
         
      (1)  Nariadenie Rady (EÚ) č. 1263/2012 z 21. decembra 2012, ktorým sa mení a dopĺňa nariadenie Rady (EÚ) č. 267/2012 o reštriktívnych opatreniach voči (Ú. v. EÚ L 356, 2012, s. 34).
   
      (2)  Rozhodnutia Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 282, 2012, s. 58).